Zakaat

Die zakaat (Arabies: زكاة, zakāh, [zaˈkaːh]; letterlik: "dit wat reinig";  ook zakaat al-mal, زكاة المال, [zaˈkaːt alˈmaːl], "zakaat op rykdom", is 'n vorm van aalmoese wat in Islam as 'n soort godsdienstige verpligting of belasting voorgeskryf word,   wat volgens die Koraanse rangskikking die gebed (salaah) in belangrikheid opvolg. 

Die zakaat is die derde van die Vyf Pilare van die Islam en vorm 'n godsdienstige verpligting vir alle Moslems wat aan die nodige kriteria van rykdom voldoen. Yusuf al-Qaradawi (1999), Monzer Kahf (vertaler), Fiqh az-Zakat, Dar al Taqwa, Londen, Volume 1, , bl. XIX Dit is 'n verpligte liefdadigheidsbydrae, wat dikwels as 'n belasting beskou word. Muḥammad ibn al-Ḥasan Ṭūsī (2010), Concise Description of Islamic Law and Legal Opinions, , bl. 131–135  Die betaling van en die geskille oor die zakaat het 'n belangrike rol in die geskiedenis van Islam gespeel, veral tydens die Ridda-oorloë. Bonner, Michael (2003), Poverty and Charity in Middle Eastern Contexts, State University of New York Press, , bl. 15 Shoufani, Elias (1973), Al-Riddah and the Muslim Conquest of Arabia, University of Toronto Press, 

Die zakaat is gebaseer op iemand se inkomste en die waarde van al sy besittings. Décobert, C. (1991), Le mendiant et le combattant, L’institution de l’islam, Paris: Editions du Seuil, bl. 238–240 Medani Ahmed and Sebastian Gianci, Zakat, Encyclopedia of Taxation and Tax Policy, bl. 479 Dit is gewoonlik 2,5% (of 1/40)  van 'n Moslem se totale besparing en welvaart bo 'n minimumbedrag wat nisab genoem word, maar Islamitiese geleerdes verskil oor hoeveel nisab is en ander aspekte van zakaat. Yusuf al-Qaradawi (1999), Monzer Kahf (transl.) King Abdulaziz-universiteit, Saoedi-Arabië, Fiqh az-Zakat, Volume 1, Dar al Taqwa, London, , bl. xxi–xxii Volgens die Islamitiese leerstelling moet die versamelde bedrag aan die armes, behoeftiges, zakaat-insamelaars en ondersteuners van Islam betaal word om hulle van slawerny te bevry, vir skuldverligting, in "die saak van Allah" en om die gestrande reisiger te baat.

Vandag is die zakaat-bydrae in die meeste lande met 'n Moslem-meerderheid vrywillig, terwyl dit in 'n handvol lande (Jemen, Libië, Maleisië, Pakistan, Saoedi-Arabië, Soedan), deur die staat bestuur en ingesamel word.     Daar is regeringsbeheerde vrywillige zakaat-bydraeprogramme in Bahrein, Bangladesj, Egipte, Indonesië, Iran, Jordanië, Koeweit, Libanon en die Verenigde Arabiese Emirate. 

Anders as Soenniete beskou Sjiiete die zakaat tradisioneel as 'n private en vrywillige besluit en hulle gee die zakaat eerder aan imam-geborgde as staatsgeborgde versamelaars.   

Naas die term "zakaat" word soms ook die term "sadaqa" gebruik, Thomas H. Weir / Aaron Zysow: Art. "ṣadaqa", in: Encyclopaedia of Islam, 2dr uitgawe, Bd. 8 (1995), bl. 708–716, hier 708. maar dít verwys veral na 'n vrywillige offer, in teenstelling met die verpligte zakaat. Volgens Moslemse kommentators mag die wettige belasting net vir Moslems aangewend word, terwyl 'n vrywillige aalmoese ook vir nie-Moslems gegee kan word. Fakhr ad-Din al-Razi: Mafatih al-ghayb, Band VIII, 16, bl. 117, Beiroet 1990, en Raschid Rida: Tafsir al-Manar, Band X, bl. 293. Aangehaal in: Adel Theodor Khoury, Der Koran, Band 7, bl. 347.

 Verwysings 

 Verdere leesstof 
  Aron Zysow: "Zakāt" in The Encyclopaedia of Islam. New Edition. Band XI, bl. 406–422. Brill, Leiden [o.a.] 2002, ISBN 90-04-08118-6.

 Eksterne skakels 



Kategorie:Armoede
Kategorie:Belasting
Kategorie:Filantropie
Kategorie:Islamitiese begrippe
Kategorie:Koran
Kategorie:Vyf Pilare van die Islam
Kategorie:Arabiese woorde